**Referat fra møde i Takstgruppen**

Mødedato: 19. november 2020

Mødetid: Kl. 13.00 – 15.00

Mødested: Virtuelle møderum

Mødeleder: Bjarne Hansen

Referent: Karen H. Toft

|  |  |
| --- | --- |
| **Deltagere** |  |
| Nikoline Jensen | Favrskov kommune |
| Janni Abildtrup | Ikast-Brande Kommune |
| Steen Holk Bank | Herning Kommune |
| Mads Marcussen | Holstebro Kommune |
| Tine Christel Broge | Horsens Kommune |
| Casper Møller Nielsen | Norddjurs Kommune |
| Mette Holst Langberg | Randers Kommune |
| Hans Bo Kristensen | Region Midtjylland |
| Pia Skovgaard | Ringkøbing Skjern Kommune |
| Leif Haarbo Nielsen | Skanderborg Kommune |
| Sascha Regitze Mørch Lund | Silkeborg Kommune |
| Rasmus Gade | Skive Kommune |
| Maiken E. Frederiksen | Skive Kommune |
| Maria Elisabeth Christiansen | Struer Kommune |
| Baheerathan Arumugasamy | Viborg Kommune |
| Janne Folden Bang | Aarhus Kommune |

**Afbud**

|  |  |
| --- | --- |
| Susanne Smed | Norddjurs Kommune |
| Christian Brændgaard Madsen | Lemvig Kommune |
| Rikke Haarup | Syddjurs Kommune |

|  |  |
| --- | --- |
|  |  |

1. **Godkendelse af referat fra sidst**

Det indstilles

* at takstgruppen godkender referat fra sidst.



Referat: Godkendt

1. **Modernisering af takstfilen**

DASSOS godkendte på deres møde den 27. august 2020, sekretariatets indstilling om at igangsætte en proces med henblik på at modernisere og fremtidssikre takstfilen.

Formålet er,

* At forbedre datakvaliteten
* At effektivisere arbejdsgangene for sekretariatet og brugerne af takstfilen
* At øge anvendeligheden af data

I forlængelse af DASSOS møde har sekretariatet nedsat en arbejdsgruppe til at forestå arbejdet med en ny systemløsning til indberetning af takster.

På dagens møde skal udkast til kravspecifikation gennemgås og takstgruppen involveres i forhold til, at kravspecifikationen kvalificeres og der opnås konsensus omkring den.

Derudover vil tidsplanen og næste skridt i processen blive kommunikeret ud til takstgruppen.

Arbejdsgruppens deltagere er Leif Harboe Nielsen, Skanderborg kommune - Janni Abildtrup, Ikast-Brande kommune – Jakob Rasmussen, Aarhus kommune – Hans Bo Kristensen, Region Midt – Bachi Arumugasamy, Viborg kommune – Karen H. Toft fra Sekretariat for Rammeaftaler.

Det indstilles

* at takstgruppen kvalificerer udkast til kravspecifikation
* at takstgruppen godkender udkast til kravspecifikation



Referat: Takstgruppen gennemgik kravspecifikationen og der er noteret forskellige præciseringer ind (ses med grøn skrift i bilaget) og godkendte udkastet.

Takstgruppen fik en orientering om tidsplanen. Næste skridt videre i processen er en undersøgelse af hvilke løsninger der er tilgængelige og hvordan disse matcher behovene skitseret i kravspecifikationen. Takstgruppen skal have præsenteret mulighederne på møde den 9. februar 2021.

1. **Udkast til standardkontrakt**

Baggrunden for udarbejdelsen af en standardkontrakt er, at regeringen og KL med økonomiaftalen for 2020 aftalte at igangsætte initiativer, der bidrager til at skabe mere gennemsigtighed i takststrukturen. Initiativerne udspringer af løsningsmodeller fra en arbejdsgruppe vedrørende køb og salg af pladser og indsatser på det sociale område. Herunder blev det aftalt at udarbejde en skabelon til en standardkontrakt, som kommunerne og leverandører kan anvende i forbindelse med køb/salg af ydelser og indsatser på det specialiserede socialområde.

Der har været nedsat en arbejdsgruppe i regi af rammeaftalesamarbejdet med deltagelse fra kommuner og regioner, der har udarbejdet en skabelonen til standardkontrakten. Der udarbejdes en skabelon for voksenområdet og en for børne- og ungeområdet. Skabelonen ledsages af en vejledning.

Standardkontrakten vil være frivillig at anvende, men det vil fra KL’s side blive anbefalet at anvende den ved køb/salg af ydelser og indsatser på det specialiserede socialområde.

Vi forventer, at standardskabeloner bliver tilgængelige på rammeaftalesekretariaternes hjemmesider og på Tilbudsportalen ved årsskiftet 2020/21.

Det indstilles,

* At takstgruppen kommer med bemærkninger til standardkontrakten
* At takstgruppen anbefaler at standardkontrakten anvendes af driftsherrerne



Referat: Takstgruppen havde forskellige bemærkninger til det foreliggende udkast. Det skal fremhæves, at takstgruppen overordnet set finder at det er en god ide med en standardkontrakt. Der blev give udtryk for at det kan blive vanskeligt at få kontrakten implementeret ude hos de enkelte driftsherrer, da dokumentet er ret omfattende og fremtræder administrativt tungt.

Sekretariatet sender Takstgruppens bemærkninger til KL den 20. november.

1. **Mødeplan for takstgruppen i 2021**

Følgende mødeplan foreslås

* Den 9. februar kl. 9-12
* Den 13. april kl. 9 – 12
* Den 18. august kl. 9 – 15 (møde evt. kombineret med undervisning)
* Den 2. november kl. 9-12

Referat: Mødeplan godkendt

1. **Eventuelt**

* Årshjul – indberetning af takster, status
  + Sekretariatet har modtaget indberetninger fra ¾ af driftsherrerne og er i gang med at samle i den fælles takstfil.
  + Det bemærkes at fristen for indberetning af takstudvikling er rykket til den 15. december 2020.
* KL’s udmelding på Yammer vedrørende de indefrosne feriepenge
  + Der udspandt sig en drøftelse i Takstgruppen vedrørende KL’s udmelding på Yammer (se vedlagte bilag), og der var enighed i Takstgruppen om at fastholde nuværende takstberegning for 2021 dvs. der ændres ikke i beregningen på dette sene tidspunkt.



.